BOLALI OILALARNI IJTIMOIY QO‘LLAB-QUVVATLAShNI KUChAYTIRISh ChORA-TADBIRLARI TO‘G‘RISIDA

O‘zbekiston Respublikasi Prezidentining “Bolali oilalarni davlat tomonidan qo‘llab-quvvatlashni yanada kuchaytirish to‘g‘risida” 1996-yil 10-dekabrdagi Farmonini bajarish va aholini ijtimoiy muhofaza qilishning muayyan shaxsga qaratilganligini kuchaytirish maqsadida Vazirlar Mahkamasi qaror qiladi:
 2. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari:
 14 yoshgacha bolalari bo‘lgan oilalarga nafaqalar tayinlash va to‘lash zimmasiga yuklanadigan fuqarolarning o‘zini o‘zi boshqarish organlari (shaharcha, qishloq, ovul va mahallalar fuqarolar yig‘inlari)ning joylashishini, fuqarolarning o‘zini o‘zi boshqarish ushbu organlari hududlarida yashaydigan oilalar sonidan kelib chiqqan holda, ikki hafta muddatda aniqlasinlar;
 mahallalarning fuqarolar yig‘inlari raislari (oqsoqollari)ga va kotiblariga mahalliy budjetdan mehnat haqi to‘lashni ta’minlasinlar;
 O‘zbekiston Respublikasi Mehnat va aholini ijtimoiy muhofaza qilish vazirligi, Moliya vazirligi va “Mahalla” xayriya jamg‘armasi bilan birgalikda 1997-yil 1-yanvargacha joylarda fuqarolarning o‘zini o‘zi boshqarish organlari xodimlarining oilalarni ijtimoiy qo‘llab-quvvatlashni tashkil etish va bunday qo‘llab-quvvatlashga muhtoj oilalarni aniqlash masalalari bo‘yicha o‘quvini amalga oshirsinlar.
 3. O‘zbekiston Respublikasi Moliya vazirligi Mehnat va aholini ijtimoiy muhofaza qilish vazirligi bilan birgalikda 14 yoshgacha bolalari bo‘lgan oilalarga nafaqalar to‘lashni mablag‘ bilan ta’minlash tartibini bir hafta muddatda ishlab chiqsin va tasdiqlasin.
 4. Bolali oilalarga nafaqalar to‘lash uchun mo‘ljallangan mablag‘lardan belgilangan maqsadda va samarali foydalanishni nazorat qilish shaxsan Moliya vaziri (B.A. Xo‘jayev), Qoraqalpog‘iston Respublikasi Vazirlar Kengashining Raisi, viloyatlar va Toshkent shahri hokimlari zimmasiga yuklansin.
 5. O‘zbekiston Respublikasi Bandlik va mehnat munosabatlari vazirligi fuqarolarning o‘zini o‘zi boshqarish organlariga ular tomonidan ijtimoiy qo‘llab-quvvatlashga muhtoj oilalarni aniqlashda, ularga nafaqalar to‘lashda va oilalarni ijtimoiy qo‘llab-quvvatlashni tartibga soluvchi me’yoriy hujjatlarning izchil bajarilishini ta’minlashda har tomonlama amaliy va uslubiy yordam ko‘rsatsin.
 
 Shu maqsadda:
 Tuman (shahar) aholi bandligiga ko‘maklashish markazlari xodimlari faoliyatini tashkil etish to‘g‘risida Nizom ishlab chiqilsin va tasdiqlansin, bunda ularga oilalarni ijtimoiy qo‘llab-quvvatlashni tashkil qilish masalalarida fuqarolarning o‘zini o‘zi boshqarish organlariga amaliy yordam ko‘rsatish bo‘yicha yangi funksiyalarni yuklash hisobga olinsin;
 7. O‘zbekiston Respublikasi Mehnat va aholini ijtimoiy muhofaza qilish vazirligining tuman (shahar)lar aholi bandligiga ko‘maklashish markazlarining fuqarolarning o‘zini o‘zi boshqarish hududiy organlariga biriktirilgan xodimlari uchun mehnatga haq to‘lash bo‘yicha Yagona tarif setkasi razryadlarini amaldagi razryadga nisbatan ikki razryadga oshirish to‘g‘risidagi taklifiga rozilik berilsin. 
 8. Vazirlar Mahkamasining 1993-yil 11-martdagi 127-son qaroriga 3-ilovaning tuman (shaharlar mehnat, aholini ish bilan ta’minlash va ijtimoiy muhofaza qilish bo‘limlarining xodimlari soni normativiga doir qismi, Vazirlar Mahkamasining 1994-yil 20-iyundagi 308-son qarorining 2-bandi 1997-yil 1-yanvardan boshlab o‘z kuchini yo‘qotgan deb hisoblansin.
 9. O‘zbekiston Respublikasi Adliya vazirligi O‘zbekiston Respublikasining amaldagi qonunchilik hujjatlariga kiritiladigan o‘zgartirishlar bo‘yicha 10 kun muddatda takliflar tayyorlasin. 
 10. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.S. Hamidov zimmasiga yuklansin.